रूस के राजधानी शहर मास्को के उत्तर-पच्छिम में आ सेंट पीटर्सबर्ग के करीबन 320 किलोमीटर दक्खिन-पूरुब में, वाल्दाई के पहाड़ी से 225 मीटर के ऊँचाई वाला अस्थान से एह नदी के उदगम होखे ला। एकरे बाद ई नदी स्तार्ज, त्वेर दुब्ना, रीयबिंस्क, निझनी नोवोग्राद आ कजान से हो के गुजरे ले। एकरे बाद ई नदी दक्खिन मुहें बहे ले आ उल्यानोव्स्क, तोल्यती, समारा, स्तार्तोव आ वोल्गोग्राद से हो के गुजरे ले। वोल्गोग्राद शहर जेकरा के पहिले स्टालिनग्राद कहल जाय, के लगे ई डॉन नदी के ओर एक ठो तेज मोड़ बनावे ले जेकरा के 'बिग बैंड' कहल जाला। अंत में अस्तरखान के लगे कैस्पियन सागर में गिरे ले। एकरे मुहाना के ऊँचाई समुंद्र तल से 28 मीटर नीचे पड़े ला।